**Ministru kabineta noteikumu projekta**

**„Grozījumi Ministru kabineta 2011. gada 19. oktobra** **noteikumos Nr. 820 „Dopinga kontroles kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts atbilstoši Sporta likuma 6. panta piektās daļas 4. punktam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2005. gada 19. oktobrī tika pieņemta Starptautiskā konvencija pret dopingu sportā (turpmāk – Konvencija), kuras mērķis ir veicināt dopinga nepieļaušanu sportā un cīņu pret to, lai to izskaustu pilnībā. Latvijā Konvencija pieņemta un apstiprināta ar likumu „Par Starptautisko konvenciju pret dopingu sportā”. Sportā aizliegtās vielas un metodes ir noteiktas Konvencijas 1. pielikumā – Starptautiskajā standartā „Aizliegtais saraksts” (turpmāk – aizliegtais saraksts). Atbilstoši Konvencijas 34. pantam Pasaules Antidopinga aģentūra (turpmāk – WADA), veicot grozījumus aizliegtajā sarakstā, par piedāvātajām izmaiņām informē UNESCO Ģenerāldirektoru, kurš paziņo par to visām Konvencijas dalībvalstīm, tajā skaitā Latvijai. Saskaņā ar Konvencijas 34. pantu, ja 45 dienu laikā netiek saņemti iebildumi no dalībvalstīm, tad minētie grozījumi tiek apstiprināti. WADA katru gadu veic grozījumus aizliegtajā sarakstā, jo apritē ienāk aizvien jaunas dopinga vielas un metodes. 2015. gada 22. septembrī UNESCO Ģenerāldirektors nosūtīja Konvencijas dalībvalstīm vēstuli Nr. DG/3/15/7658, informējot par WADA piedāvātajām izmaiņām 2016. gada aizliegtajā sarakstā. Savukārt 2015. gada 17. novembrī UNESCO Ģenerāldirektors Konvencijas dalībvalstīm nosūtīja vēstuli Nr. DG/3/15/8472, informējot par 2016. gada aizliegtā saraksta apstiprināšanu. Ministru kabineta 2011. gada 19. oktobra noteikumu Nr. 820 „Dopinga kontroles kārtība” (turpmāk – MK noteikumi Nr. 820) mērķis ir noteikt dopinga kontroles kārtību un antidopinga pasākumus atbilstoši starptautiskajām prasībām. Ņemot vērā, ka MK noteikumu Nr. 820 1. pielikumā ir minētas aizliegtās dopinga vielas un dopinga metodes, nepieciešams aktualizēt šo pielikumu atbilstoši jaunajām starptautiskajām prasībām. Būtiskākās izmaiņas aizliegtajā sarakstā, salīdzinot ar patlaban spēkā esošo, ir šādas: * Sadaļā „S2. Peptīdu hormoni, augšanas faktori, līdzīgas vielas un mimētiķi” viela *triptorelin* aizstāta ar vielu *leuprorelin*, ņemot vērā, ka šī viela ir universālāks horiongonadotropīna un luteinizējošā hormona atbrīvotājfaktors.
* Sadaļā „S4. Hormoni un vielmaiņas modulatori” pievienoti insulīna mimētiķi, lai iekļautu sarakstā visus insulīna receptoru agonistus. Šajā sadaļā iekļauts arī preparāts *meldonium* (mildronāts), ņemot vērā, ka ir pierādījumi, ka sportisti šo preparātu lieto ar nolūku uzlabot savu sniegumu.
* Sadaļā „S5. Diurētiskie līdzekļi un maskējošie līdzekļi” precizēts, uz ko aizliegums neattiecas, proti, pie izņēmumiem pievienoti ogļskābes anhidrāzes inhibitori oftalmoloģiskai lietošanai.
* Sadaļā „S6. Stimulanti” precizēts, ka viela klonidīns ir atļauta.
* Sadaļā „P1. Alkohols” no sporta veidu saraksta svītrots motosports (*FIM*), jo Starptautiskā Motosporta federācija turpmāk alkohola lietošanu regulēs pati.

Konvencijai pievienots arī Starptautiskais pārbaužu standarts[[1]](#footnote-1), saskaņā ar ko tiek plānotas sacensību un ārpus sacensību antidopinga pārbaudes, kā arī veikta antidopinga informācijas apkopošana, novērtēšana un izmantošana. Atbilstoši izmaiņām Starptautiskajā pārbaužu standartā, kas stājās spēkā 2015. gada janvārī, nepieciešams aktualizēt MK noteikumu Nr. 820 3. pielikumu „Dopinga kontroles anketa” (turpmāk – Dopinga kontroles anketa). Galvenās izmaiņas Dopinga kontroles anketā, salīdzinot ar patlaban spēkā esošo: -Sadaļā „Ziņas par sportistu” protokolējami arī dati par sportista tālruņa numuru, treneri un ārstu; -Sadaļā „Informācija par analīzi” turpmāk nepieciešams norādīt informāciju par zālēm un uztura bagātinātājiem, kas lietoti iepriekšējās septiņās dienās (nevis desmit dienās kā līdz šim);-Sadaļā „Informācija par analīzi” turpmāk, gadījumā, ja ievākts asins paraugs, nepieciešams norādīt informāciju par asins pārliešanu iepriekšējo triju mēnešu laikā (nevis sešu mēnešu laikā kā līdz šim); -Sadaļā „Informācija par analīzi” precizēta norādāmā informācija par kontroles veidu; -Sadaļā „Informācija par analīzi” turpmāk atsevišķi jānorāda informācija par disciplīnu; -Dopinga kontroles anketā precizēta norādāmā informācija par novērotājiem. |
| 3. | Projekta izstrādē iesaistītās institūcijas | Veselības ministrija, Valsts sporta medicīnas centrs. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sporta ārsti, sportisti un sporta darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Nav |
| 3. | Administratīvo izmaksu monetārs novērtējums | Nav |
| 4. | Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Nav attiecināms |
| 2. | Citas starptautiskās saistības | Noteikumu projektā ietverto tiesību normu izpilde notiek saskaņā ar starptautiskajām saistībām, kas izriet no: 1. 2005. gada 19. oktobra Starptautiskās konvencijas pret dopingu sportā;2. Eiropas Padomes 1989. gada 16. novembra Antidopinga konvencijas Nr. 135. |
| 3. | Cita informācija | Eiropas Padomes 1989. gada 16. novembra Antidopinga konvencijas Nr. 135 pielikums atbilst 2005. gada 19. oktobra Starptautiskās konvencijas pret dopingu sportā 1. pielikumam, kurā noteiktas aizliegtās dopinga vielas un metodes. Saskaņā ar Eiropas Padomes 1989. gada 16. novembra Antidopinga konvencijas Nr. 135 10. un 11. pantu, grozījumus minētās konvencijas pielikumā pieņem Kontroles grupa, kas 2016. gada Aizliegto vielu sarakstu pieņēma 2015. gada 9. decembrī Strasbūrā.  |

|  |
| --- |
| 1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Nav attiecināms |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Nav attiecināms | Nav attiecināms | Nav attiecināms | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Nav attiecināms |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Nav |
| 2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 1. 2005. gada 19. oktobra Starptautiskā konvencija pret dopingu sportā.2. Eiropas Padomes 1989. gada 16. novembra Antidopinga konvencija Nr. 135. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| 2005. gada 19. oktobra Starptautiskās konvencijas pret dopingu sportā 1. pielikums | Noteikumu projekta 1. – 8. punkts | Starptautiskās saistības tiek izpildītas pilnībā. |
| 2005. gada 19. oktobra Starptautiskās konvencijas pret dopingu sportā 3. papildinājums | Noteikumu projekta 9. punkts | Starptautiskās saistības tiek izpildītas pilnībā. |
| Eiropas Padomes 1989. gada 16. novembra Antidopinga konvencijas Nr. 135 pielikums | Noteikumu projekta 1. – 8. punkts | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Sabiedrības līdzdalība noteikumu projekta izstrādē netika nodrošināta, jo izmaiņas Starptautiskajā standartā „Aizliegtais saraksts”, kā arī Starptautiskajā pārbaužu standartā Konvencijas dalībvalstīm, tajā skaitā Latvijai, ir saistošas, tāpēc pārņemamas obligāti.  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Veselības ministrija, Izglītības un zinātnes ministrija, Valsts sporta medicīnas centrs, Latvijas Olimpiskā komiteja, Latvijas Sporta federāciju padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav  |
| 3. | Cita informācija | Nav |

III, IV sadaļa – projekts šo jomu neskar.

Veselības ministrs Guntis Belēvičs

Vīza: Valsts sekretāre Solvita Zvidriņa

28.01.2016. 13:39

1423

V. Lūsa

67876099; vieda.lusa@vm.gov.lv

1. Saskaņā ar likumu „Par Starptautisko konvenciju pret dopingu sportā” Starptautiskais pārbaužu standarts pievienots konvencijai kā 3. papildinājums.

Standarta aktuālā versija: http://antidopings.lv/uploads/Noteikumi/WADC\_ISTI\_2015\_LV.pdf [↑](#footnote-ref-1)